open-index/open-wikipedia-markdown huggingface dataset:
Սուրբ Երրորդություն տաճար (Գեռլա)

**Սուրբ Երրորդություն տաճար**( ), հայտնի է նաև որպես **Սուրբ Երրորդության հայկական տաճար**, Ռումինիայում Հայ կաթոլիկների տաճարային եկեղեցի Ռումինիայի Կլուժ շրջանի Գեռլա քաղաքում։

18-րդ դարում Մոլդովայի շրջանից հայ գաղթականները բողոքականությունից խուսափելու համար Վիեննայի կայսերական արքունիքի թույլտվությամբ մուտք գործեցին Գեռլա և մեծապես նպաստեցին քաղաքի աճին։ 1748-1776 թվականներին նրանք կառուցեցին ներկայիս տաճարը, որը բարոկկո ոճով է։ Ավստրիական կայսրությունում ընդունված հայ համայնքը մեծ հարստություն բերեց, և կայսր Ֆրանցիսկոս I-ը, ի երախտագիտություն, որոշեց նրանց նվիրել Վիեննայի կայսերական պատկերասրահի նկարներից մեկը։ Ընտրվեց Ռուբենսի *«Քրիստոսի ավանդությունը խաչից»* նկարը, որը մինչ այժմ պահպանվում է տաճարում։
[մինի| [Պիտեր Պաուլ Ռուբենսի *«Քրիստոսի Ավանդումը Խաչից» կտավը*, որը ցուցադրվում է Գեռլայի Սուրբ Երրորդություն տաճարում]]

## Ծանոթագրություններ

Կատեգորիա:18-րդ դարի հայկական վանքեր և եկեղեցիներ
Կատեգորիա:Գեռլայի եկեղեցիներ
Կատեգորիա:Հայ կաթողիկե վանքեր և եկեղեցիներ (Կիլիկիա)
Կատեգորիա:Հայկական քրիստոնեական տաճարներ
Կատեգորիա:Ռումինահայ կաթողիկե վանքեր և եկեղեցիներ
Կատեգորիա:Տաճարներ այբբենական կարգով
Նաիրա Հակոբյան (դաշնակահարուհի)

**Նաիրա Սարգսի Հակոբյան** (), հայ դաշնակահարուհի։

## Կենսագրություն
Նաիրա Հակոբյանը ծնվել է 1967 թվականի մայիսի 7-ին Երևանում։ 1985 թվականին ավարտել է Երևանի Պ. Ի. Չայկովսկու անվան երաժշտական դպրոցը (դասատու՝ Ն. Ահարոնյան), 1990 թվականին՝ Երևանի պետական կոնսերվատորիան (Աննա Ամբակումյանի դասարան), իսկ 1998 թվականին՝ ասպիրանտուրան։

1990 թվականին սկսել է հանդես գալ որպես կոնցերտմայստեր։

1999 թվականին սկսել է  դասավանդել Երևանի պետական կոնսերվատորիայում (դոցենտ՝ 2015-ից)։

Ելույթներ է ունեցել Հայաստանում, Վրաստանում, Բելառուսում, Ղազախստանում, Ռուսաստանում (Նովոսիբիրսկ), Վիեննայում և այլուր։

Հեղինակել է ուսումնամեթոդական հոդվածներ («Ա. Ն. Սկրյաբին. Ստեղծագործական ուղու սկիզբը։ Առաջին երեք սոնատները», «Երգիչ-կատարողի կայացման որոշ տեսակները» և այլն)։

## Մրցանակներ
Արժանացել է «Լավագույն կոնցերտմայստեր» մրցանակի (մեներգիչների Ա. Իսահակյանի անվան (1995), Տ. Սազանդարյանի անվան (2006), Տ. Սազանդարյանի և Պ. Լիսիցյանի անվան (2011), միջազգային Դելփյան խաղեր (Ղազախստան, 2012)։

Կատեգորիա:Հայ դաշնակահարուհիներ
Սուրբ Գրիգոր Լուսավորիչ կաթողիկե եկեղեցի (Աթենք)

**Սուրբ Գրիգոր Լուսավորիչ եկեղեցի**, հայ կաթոլիկ եկեղեցի, որը գտնվում է Հունաստանի մայրաքաղաք Աթենքի Նեոս Կոսմոս, Ռենե Պիո 2 հասցեում։ Քաղաքում է գտնվում համանուն մեկ այլ եկեղեցի՝ Սուրբ Գրիգոր Լուսավորիչ տաճարը, որը հանդիսանում է Մեծի Տանն Կիլիկիո կաթողիկոսության Հունաստանի թեմի առաջնորդանիստը։

Եկեղեցին հանդիսանում է Հունաստանի հայ կաթոլիկ օրդինարիատի նստավայրը, որը ստեղծվել է 1925 թվականինին Հռոմի Պիոս XI պապի կողմից։ Այն ուղղակիորեն գտնվում է Սուրբ Աթոռի կառավարման ներքո։

Ներկայումս օրդինարիատը թափուր է՝ չունի պատասխանատու եպիսկոպոս։ Ադմինիստրատորն է Տեր Հովսեփ քահանա Բեզազյանը։

## Տես նաև
* Սուրբ Գրիգոր Լուսավորիչ կաթողիկե եկեղեցի (Թեհրան)

## Ծանոթագրություններ

## Արտաքին հղումներ
* 

Կատեգորիա:20-րդ դարի հայկական վանքեր և եկեղեցիներ
Կատեգորիա:Աթենքի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայ կաթողիկե վանքեր և եկեղեցիներ (Կիլիկիա)
Կատեգորիա:հունաստանի հայկական վանքեր և եկեղեցիներ
Կատեգորիա:հունաստանի կաթոլիկ եկեղեցիներ
Կատեգորիա:Հունաստանի առաջնորդություն
Ագարակի վանք

**Ագարակի վանք,** հայ առաքելական եկեղեցու ավերված վանք ներկայիս Թուրքիայի արևելյան Իգդիր նահանգի Տեկոր գյուղից հարավ։ Այն հիմնադրվել է վաղ քրիստոնեական շրջանում։ Առնվազն մինչև 1920 թվականը պահպանվել էր եկեղեցու սրահը, որը հավանաբար թվագրվում է 5-րդ կամ 6-րդ դարերով, 7-րդ դարի կեսերին կառուցված չորս աշտարակներով կենտրոնական շենքը։

Վանքը հիմնահատակ ավերվել է 1940-50-ական թվականներին թուրքական զինուժի կողմից։ Տեղի բնակիչները սրբատաշ քարերը գողացել և օգտագործել են որպես շինանյութ։

## Պատմություն
Ագարակի վանքը հիմնադրել է կաթողիկոս Ներսես Շինարարը 649-653 թվականներին։ Այն գտնվել է պատմական Այրարատ նահանգի Ճակատք գավառում, որը 1918-1920 թվականներին եղել է Հայաստանի Հանրապետության Սուրմալուի գավառում։

## Անվանում
Վանքը կոչվել է Ագարակ բնակավայրի անունով։ *Ագարակ* անունը ներկայիս Թուրքիայի Իգդիրի մարզի *Էգրեկ* բնակավայրի պատմական հայկական անվանումն է։ Ագարակ հայերեն նշանակում է «տնամերձ»։

## Վանական համալիր
Վանական համալիրում կային մի քանի եկեղեցիներ և մոտակայքում գտնվող բազմաթիվ լավ փորագրված խաչքար-հուշարձաններ։  Գլխավոր եկեղեցին Սուրբ Ստեփանոսն էր։ Եկեղեցու տանիքը սալիկապատված էր, իսկ գմբեթի գագաթը պատրաստված էր գնդաձև քարից, որը պսակված էր խաչով։ Եկեղեցիների շուրջ հայտնաբերվել են բազմաթիվ ճարտարապետական բեկորներ։

## Պատկերասրահ

Agarak church 02.jpg|Վանքի տեսքը նախքան ավերվելը
Agarak church 03.jpg|


## Տես նաև
* Արքայակաղնի վանք
* Սուրբ Էջմիածին եկեղեցի (Ձորադիր)

## Ծաոթագրություններ

## Արտաքին հղումներ
* ''Մաղասբերդ ամրոց (և մոտակա որոշ վայրեր).'' VirtualAni

Կատեգորիա:6-րդ դարի հայկական վանքեր և եկեղեցիներ
Կատեգորիա:Բնօրինակում անաղբյուր հոդվածներ
Կատեգորիա:Թուրքիայի հայկական գոյություն չունեցող եկեղեցիներ
Կատեգորիա:Իգդիրի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Աննա Բակունց

**Աննա Ակսելի Բակունց** (), երգեհոնահարուհի։ Ակսել Վահանի Բակունցի դուստրը։

## Կենսագրություն
Աննա Բակունցն ծնվել է 1971 թվականին Երևանում։

Ավարտել է Երևանի Սայաթ-Նովայի անվան, Պյոտր Չայկովսկու անվան երաժշտական դպրոցները, 1993 թվականին՝ Երևանի պետական կոնսերվատորիայի տեսության բաժինը և 2000 թվականին՝ ասպիրանտուրան, հաճախել երգեհոնի դասընթացների (Վ. Ստամբոլցյանի դասարան)։ Կատարելագործվել է Համբուրգի բարձրագույն երաժշտական ակադեմիայում (ղեկավարներ՝ Վ. Ցերեր՝ երգեհոն, Դ. Վագլեր՝ երգեհոնային կոմպոզիցիա)։

2008 թվականից երգեհոն է դասավանդում Երևանի պետական կոնսերվատորիայում և դաշնամուր՝ Երևանի էստրադայի և ջազային արվեստի պետական քոլեջում։

Մենահամերգներով շրջագայել է Գերմանիայում, Շվեյցարիայում, Դանիայում, Ֆրանսիայում, Իտալիայում, համագործակցել հանրահայտ նվագախմբերի և դիրիժորների հետ։ Որպես մենակատարուհի՝ հանդես է եկել դիրիժորներ Վ. Մարտիրոսյանի, Տ. Հեքեքյանի, Ռոբերտ Մլքեյանի, Հովհաննես Չեքիջյանի ղեկավարությամբ։ 2014 թվականից մենահամերգներով Սանկտ Պետերբուրգում պարբերաբար մասնակցում է միջազգային երգեհոնային փառատոների («Սպիտակ գիշերների ռոմանտիկ երգեհոնները», «Երգեհոնային դպրոցներ՝ Արևմուտք-Արևելք»)։ Նվագացանկում տեղ են գտել արևմտաեվրոպական և հայ հոգևոր երաժշտության, նաև ժամանակակից հայ կոմպոզիտորների չկատարված ստեղծագործությունները։

## Մրցանակներ
Երգեհոնահարների Յոհան Սեբաստիան Բախի անվան միջազգային մրցույթի «Յոհան Սեբաստիան Բախ» մրցանակ (2000, Լայպցիգ)։

Կատեգորիա:Հայ երգեհոնահարներ
Կատեգորիա:Հայ երաժիշտներ
Ալամի եկեղեցի

**Ալամի եկեղեցի**, հայկական ավերված եկեղեցի Արևելյան Հայաստանի Կարսի մարզի Ալամ գյուղի տարածքում, ներկայիս Թուրքիայի արևելյան Իգդիրի մարզում։

Ալեմ (նախկինում կոչվում էր Ալաման) գյուղը գտնվում է Մաղասբերդից մոտ տասը կիլոմետր հարավ։ Ժամանակին այստեղ եղել է Սուրբ Անանիային նվիրված հայկական եկեղեցի։ Այժմ նրանից ոչինչ չի մնացել. ենթադրաբար այն դարձել է հայկական հուշարձանների նկատմամբ թուրքական մշակութային ցեղասպանության հերթական զոհը։

## Պատմություն
Արձանագրության համաձայն վանքը 637 թվականին կառուցել են իշխան Գրիգորը և նրա կինը։ Եռաբսիդ եկեղեցին ունեցել է խաչաձև հատակագիծ։ Այն փոքր գմբեթավոր շինություն էր՝ ուղղանկյուն մուտքով դեպի արևմուտք։ Եկեղեցու 1041 թվականի վիմագիր արձանագրությունում ասված է, որ գյուղը ազատվել է «թաստակ» տեսակի հարկից։

Եկեղեցին լավ վիճակում է եղել 1920 թվականին, երբ այն այցելել է հայ հնագետ Աշխարհբեկ Քալանթարը։ Այդ ժամանակ Ալամանում 45 տուն կար, որոնցից 23-ում հայեր էին ապրում, 22-ում՝ եզդի քրդեր։

## Ծանոթագրություններ

Կատեգորիա:7-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Իգդիրի մարզի հայկական վանքեր և եկեղեցիներ
Թատերական երաժշտություն

[մինի|[Արթուր Սալիվանի «Գվարդիայի Յոմենը» օպերայի 1-ին ակտի ձեռագիրը (1888)]]
**«Թատերական երաժշտություն**, երաժշտություն թատերական ներկայացումների համար։

Դրամատիկական թատրոնում այն չունի հիմնորոշ դեր, սակայն լրացնում, հարստացնում է թատերական գործողության հուզական բովանդակությունը, նպաստում դրամատիկական բախումների բացահայտմանը, գործող անձանց բնութագրմանը։

Օգտագործման չափն ու բնույթը պայմանավորված են՝ դրամատուրգի ուղղակի նշումներով (օրինակ՝ Ուռենու երգը՝ Ուիլյամ Շեքսպիրի «Օթելլո» ողբերգության մեջ, Անհույս սիրո երգը՝ Ալեքսանդր Օստրովսկու «Անօժիտը» դրամայում, Կակուլիի, Կեկելի, Էփեմիայի երգերը՝ Գաբրիել Սունդուկյանի «Պեպո» կատակերգության մեջ, հեռացող զինվորական նվագախմբի քայլերգը՝ Անտոն Չեխովի «Երեք քույր» դրամայում), պիեսի բովանդակությամբ (օրինակ՝ Միխայիլ Լերմոնտովի «Դիմակահանդես», Հ. Իբսենի «Պեր Գյունտ», Շիրվանզադեի «Նամուս», Նաիրի Զարյանի «Արա Գեղեցիկ»), ռեժիսորի մտահղացմամբ (օրինակ՝ Ուիլյամ Շեքսպիրի «Օթելլո», երաժշտությունը՝ Ալեքսանդր Սպենդիարյանի, 1925 թվական, Հակոբ Պարոնյանի «Մեծապատիվ մուրացկաններ», երաժշտություն՝ Սարգիս Բարխուդարյանի, 1934 թվական, Դերենիկ Դեմիրճյանի «Նապոլեոն Կորկոտյան», երաժշտությունը՝ Արամ Սաթյանի, 1934 թվական, Ալեքսանդր Արաքսմանյանի «Վարդեր և արյուն», երաժշտությունը՝ Վաղարշակ Կոտոյանի, 1957 թվական, Պեյո Յավորովի «Վիտոշի փեշերին», երաժշտություն՝ Մարտին Վարդազարյանի, 1966 թվական)։

Հայտնի են թատերական երաժշտության նմուշներ, որոնք կատարվում են պիեսից և ներկայացումից անկախ (օրինակ՝ Էդվարդ Գրիգի երաժշտությունը՝ Հենրիկ Իբսենի «Պեր Գյունտ»-ի, Արամ Խաչատրյանի երաժշտությունը՝ Մ․ Լերմոնտովի «Դիմակահանդես»-ի, Գրիգոր Եղիազարյանի երաժշտությունը՝ Ն. Զարյանի «Արա Գեղեցիկ»-ի համար)։

Պայմանավորված ամերիկյան դրամատիկական թատրոններում երաժշտության ակնհայտ գերակշռությամբ՝ 1920–1930-ական թվականներին սկզբնավորվել է մյուզիքլ ժանրը։

Թատերական երաժշտություն են են գրել նաև Լևոն Խոջա-Էյնաթովը, Սերգեյ Բալասանյանը, Կարո Զաքարյանը, Անուշավան Տեր-Ղևոնդյանը, Ալեքսանդր Դոլուխանյանը, Գրիգոր Եղիազարյանը, Էդգար Հովհաննիսյանը, Ալեքսանդր Աճեմյանը, Ջիվան Տեր-Թադևոսյանը, Էդուարդ Բաղդասարյանը, Ա. Բաբաջանյանը, Արամ Սաթունցը, Ծովակ Համբարձումյանը, Տիգրան Մանսուրյանը, Ավետ Տերտերյանը, Ռոբերտ Ամիրխանյանը, Ա. Սաթյանը, Ստեփան Լուսիկյանը։

Կատեգորիա:Մյուզիքլ
Կատեգորիա:Երաժշտական ոճեր
Flying Wild Hog

**Flying Wild Hog**, լեհական ընկերություն, որը զբաղվում է համակարգչային խաղերի մշակմամբ։ Ընկերությունը հիմնադրվել է 2009 թվականի ապրիլին, Թոմեկ Բարանի, Միխալ Շուստակի և Կլաուդիշ Զիխի կողմից։ Ընկերության հայտնի գործերից մեկն է Shadow Warrior խաղաշարքը։

## Ընկերության պատմություն
Flying Wild Hog ընկերությունը հիմնադրվել է 2009 թվականին, City Interactive, People Can Fly և CD Projekt RED ընկերությունների նախկին աշխատակիցներ՝ Թոմեկ Բարանի, Միխալ Շուստակի և Կլաուդիշ Զիխի կողմից, Վարշավա քաղաքում։ Ընկերությունը մշակել է իր սեփական խաղային շարժիչը՝  Road Hog Engine իր առաջին խաղի՝ Hard Reset-ի համար, որը թողարկվել է 2011 թվականի սեպտեմբերին։ 2012 թվականի ապրիլին Flying Wild Hog-ը թողարկեց անվճար հավելում Hard Reset: Exile։ 2013 թվականի սեպտեմբերին ընկերությունը թողարկեց, 1997 թվականին թողարկված համանուն՝ Shadow Warrior խաղի նորացված տարբերակը, իսկ 2015 թվականին ցուցադրեց խաղի նոր տարբերակը Shadow Warrior 2, որը պետք է թողարկվեր 2016 թվականին։ 2015 թվականին ընկերությունը բացեց իր դուստր ընկերությունը՝ Flying Wild Hog Cracow։

## Խաղերի ցանկ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Նատիրի

**Նատիրի** (իսկական անունը՝ **Նազարեթ Պոհճալյան**, ), հայ աշուղ։

## Կենսագրություն

Տասը տարեկանից հորինել է երգեր, որոնք կատարել են նաև այլ երգիչներ։ Կեսարիայի քաղաքապետը, Նատիրի ձայնով հմայված, նրան անվանել է
«Նատիր» (թուրքերեն՝ *անզուգական*)։ Հետագայում նա մեկնել է Երուսաղեմ, ապա՝ Կոստանդնուպոլիս։

Գրել է բանաստեղծություններ, երգեր (հիմնականում՝ խրատական), ընդարձակ մի դաստան՝ 1895 թվականի ջարդերի մասին։

Երգերից տպագրվել են Արշակ Ալպոյաճյանի «Պատմութիւն հայ Կեսարիոյ» գրքի Բ հատորում։

Կատեգորիա:Հայ աշուղներ
Բեռլին (հեռուստասերիալ)

**Բեռլին** (), իսպանական հեռուստասերիալ, որի ստեղծողը Ալեքս Պինան է, այն հեռարձակվել է Նեթֆլիքս հարթակում։ Հանդիսանում է Թղթե տունը հեռուստասերիալի պրիկվելը։ Դերասանական կազմում հանդես են գալիս Պեդրո Ալոնսոն, Միշել Ջենները, Տրիստան Ուլլոան, Բեգոնիա Վարգասը, Խուլիո Պենա Ֆերնանդեսը և Ջոել Սանչեսը։ Թողարկումը կայացել է 2023 թվականի դեկտեմբերին։

## Դերերում

## Ծանոթագրություններ

Կատեգորիա:2023 հեռուստասերիալներ
Կատեգորիա:21-րդ դարի հեռուստասերիալներ
Կատեգորիա:Դրամա հեռուստասերիալներ
Կատեգորիա:Իսպանական կինեմատոգրաֆիա
Կատեգորիա:Իսպանական մարտաֆիլմեր
Կատեգորիա:Իսպաներեն հեռուստասերիալներ
Կատեգորիա:Նեթֆլիքսի բնօրինակ ծրագրեր
Կատեգորիա:Քրեական դրամա հեռուստասերիալներ
Կատեգորիա:Քրեական հեռուստասերիալներ
Windows x2.x

**Windows 2.x**, Microsoft Windows ընտանիքի երկրորդ օպերացիոն համակարգն է Microsoft-ից։

Թողարկումը տեղի է ունեցել 1987 թվականի դեկտեմբերի 9-ին։ Microsoft-ն օգտվեց Intel 286 պրոցեսորի արագության բնութագրերից, հիշողությունը ընդլայնելու հնարավորությունից և հավելվածների փոխգործունակությունից՝ օգտագործելով DDE: Այս ՕՀ-ի օգտատերերը կարող են օգտագործել ստեղնաշարի դյուրանցումներ՝ համակարգի գործողություններ արագ կատարելու համար։ Windows 2.0-ն օգտագործում էր Multi-window Presentation Manager միջավայրը և ուներ իր սեփական API կոդը, բայց կարող էր օգտագործել միայն 640 ԿԲ MS-DOS հիշողություն և ընդլայնված հիշողություն։ Այնուամենայնիվ, չնայած այն հանգամանքին, որ շատ ծրագրավորողներ սկսեցին ծրագրակազմ գրել Windows 2.x-ի տակ (և սա ՕՀ-ի ապագա հաջողության նշանակալի նշան էր), այն չտարածվեց, քանի որ թույլ ապարատային և ծրագրային ապահովման զգալի սահմանափակումները դժվարացնում էին օգտագործել բազմապատուհանների միջերեսը։

## Նորարարություններ
*ներդրեց համընկնող պատուհանների համակարգ (Windows 1.0-ն ուներ սալիկապատ համակարգ);
*կան պատուհանները նվազագույնի հասցնելու և առավելագույնի հասցնելու կոճակներ;
*իրականացված աջակցություն պրոցեսորի պաշտպանված ռեժիմին.
*ներմուծված տվյալների դինամիկ փոխանակման արձանագրություն (DDE);
*բարելավված աջակցություն Intel 80286 պրոցեսորի համար, ինչպես նաև արագության բարձրացում;
*2.03 տարբերակում (Windows 2.0/386) բարելավվել է աշխատանքը Intel 80386 պրոցեսորի պաշտպանված ռեժիմում և աշխատել ընդլայնված հիշողության հետ։
## Տարբերակի պատմություն
**2.0x**
Windows 2.0 տարբերակը թողարկվել է 1987 թվականի օգոստոսի 2-ին։ Այն պարունակում էր նույն հավելվածները, ինչ Windows 1.0-ը, բայց բարելավված կառավարմամբ և VGA (Video Graphics Array) ռեժիմի աջակցությամբ։ Օգտատերերը կարող էին ազատորեն չափափոխել պատուհանների չափերը և տեղափոխել դրանք էկրանի ցանկացած հատված, ինչպես նաև համընկնել միմյանց։

2.03 տարբերակը (տարբերակ 2.0/386), թողարկվել է 1987 թվականի դեկտեմբերի 9-ին, աջակցում էր «386 ընդլայնված ռեժիմ», որը թույլ էր տալիս համակարգին միաժամանակ մի քանի MS-DOS հավելվածներ գործարկել լրացուցիչ հիշողության տարածքում։ Սա թույլ տվեց չսահմանափակվել միայն 640 ԿԲ-ով։

**2.1x**
*Հիմնական հոդված՝* Windows 2.1x
2.10 տարբերակը, որը թողարկվել է 1988 թվականի մայիսի 27-ին երկու տարբերակով՝ Windows/286 և Windows/386, օգտագործել է ժամանակակից պրոցեսորների հիշողության կառավարման նոր հնարավորությունները։ Համապատասխանաբար, Windows/286-ը կարող է (պոտենցիալ) հասցեագրել 16 ՄԲ հիշողություն, մինչդեռ Windows/386-ը՝ 4 ԳԲ։

Տարբերակ 2.11, թողարկվել է 1989 թվականի մարտի 13-ին, նույնպես երկու տարբերակով, հիշողության բաշխման, AppleTalk-ի աջակցության և տպիչի բարելավված դրայվերների աննշան փոփոխություններով։

Windows 2.0-ը, Windows/286-ը և Windows/386-ը փոխարինվեցին Windows 3.0-ով, որը թողարկվել էր 1990 թվականի մայիսին։

## Համակարգի պահանջները



## Ծանոթագրություններ

Կատեգորիա:Մայքրոսոֆթ Վինդոուզ
Կատեգորիա:1987 հայտնված արտադրանքներ
Սուրբ Նարեկ մայր տաճար

**Տիրամայր Նարեկ մայր տաճար**() նաև կոչվում է **Նարեկի Տիրամոր հայկական տաճար** (*Catedral Armenia de Nuestra Señora de Narek*), հայ կաթոլիկ մայր տաճար, որը գտնվում է Արգենտինայի մայրաքաղաք Բուենոս Այրեսի Չարկաս փողոցում։ Հանդիսանում է Բուենոս Այրեսի առաջնորդության կենտրոնը։

Միաբանությունը հետևում է հայկական ծեսին և լիակատար հաղորդակցության մեջ է Հռոմի պապի հետ։ Այն Բուենոս Այրեսի հինգ կաթոլիկ տաճարներից մեկն է, մյուսները հետևում են հռոմեական ծեսին (Սուրբ Երրորդության տաճար և զինվորական տաճար), մարոնիական ծեսին (Սուրբ Մարոնի տաճար) և ուկրաինական ծեսին (Պատրոսինիոյի տաճար)։ Այն չպետք է շփոթել հայկական Սուրբ Գրիգոր Լուսավորիչ տաճարի հետ, որը հայ Առաքելական եկեղեցի է։

Գույքը, որի վրա կառուցվել է ներկայիս շենքը, գնվել է 1942 թվականին, որտեղ գործել է փոքրիկ մատուռ։ Նոր եկեղեցու աշխատանքը մշակվել է 1971-1981 թվականներին, երբ այն պաշտոնապես օծվեց։ 1983 թվականին եկեղեցու դիմացի բաց տարածքում ստեղծվել է Արարատ լեռան հրապարակը։ 1998 թվականին բացվել է Արարատ լեռը ներկայացնող մոնումենտալ շատրվանը, որին ներկա է եղել Հայ Կաթողիկե եպիսկոպոս Վարդան Վալդիր Պողոսյանը։ Տաճարը Բուենոս Այրեսի Սուրբ Գրիգոր Նարեկացու հայկական թեմի գլխավոր եկեղեցին է (*Eparchia Sancti Gregorii Narekiani Bonaërensis Armenorum*), որը ստեղծվել է 1989 թվականին այն ժամանակվա Հռոմի պապ Հովհաննես Պողոս II-ի կողմից՝ տեղի հայ կաթոլիկ համայնքի կրոնական կարիքների համար։ Եկեղեցու հովվական պատասխանատուն Պաբլո եպիսկոպոս Հակիմյանն է։մինի|Եկեղեցու ներքին տեսքը

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Բուենոս Այրեսի հայկական վանքեր և եկեղեցիներ
Կատեգորիա:Բուենոս Այրեսի տաճարներ
Կատեգորիա:Հայ կաթողիկե վանքեր և եկեղեցիներ (Կիլիկիա)
Կատեգորիա:Հայկական քրիստոնեական տաճարներ
Կատեգորիա:Տաճարներ այբբենական կարգով
Կատեգորիա:Հայերը Բուենոս Այրեսում
Կատեգորիա:Արգենտինայի հայկական վանքեր և եկեղեցիներ
Կատեգորիա:Բուենոս Այրեսի առաջնորդություն
Կատեգորիա:Արգենտինայի կաթոլիկ եկեղեցիներ
Windows XP Professional x64 Edition

**Windows XP Professional x64 Edition** (ներքին տարբերակ` Windows NT 5.2), Microsoft Corporation-ի Windows NT ընտանիքի օպերացիոն համակարգ, որը թողարկվել է 2005 թվականի ապրիլի 25-ին որպես Windows XP Professional-ի տարբերակ x86-64 պլատֆորմի անհատական համակարգիչների համար։

ՕՀ-ն նախատեսված է օգտագործելու ընդլայնված 64-բիթանոց հիշողության հասցեների տարածությունը, որը բնօրինակ է x86-64 ճարտարապետության համար։ 64-բիթանոց օպերացիոն համակարգ տեղափոխվելու հիմնական առավելությունը համակարգում առավելագույն թույլատրելի օպերատիվ հիշողության ավելացված քանակի աջակցությունն է։ Windows XP օպերացիոն համակարգը (32-բիթանոց տարբերակ) չի ապահովում 3 գիգաբայթից ավելի օպերատիվ հիշողություն (ավելի ճիշտ՝ 4 գիգաբայթ, բայց կարող է օգտագործվել ընդամենը 3,25 ԳԲ)։ Windows XP Professional x64 Edition-ն աջակցում է շատ ավելի շատ հիշողություն։ Դրանում ֆիզիկական հիշողության առավելագույն քանակն ավելացված է մինչև 128 ԳԲ, իսկ վիրտուալ հիշողության քանակը՝ մինչև 16 ԳԲ։ Microsoft-ը պնդում էր, որ այդ սահմանափակումները կարող են ավելացվել, եթե այդ տարիների համակարգիչների ապարատային հնարավորությունները գերազանցեն դրանք։

## Windows XP Professional x64 Edition-ի պատմություն
Windows XP-ի երկու տարբեր տարբերակներ են թողարկվել 64-բիթանոց ապարատային ապահովման համար։

Windows XP 64-bit Edition-ը նախագծվել է Intel Itanium միկրոպրոցեսորների ընտանիքում աշխատելու համար բնիկ IA-64 ռեժիմով։ Ստեղծվել է Windows XP 64-bit Edition-ի երկու համային տեսականի.

#2002 թվականին Windows XP 64-bit Edition-ը հայտնվեց Itanium հարթակում, որը հիմնված էր Windows XP կոդերի վրա։ Այն թողարկվել է գրեթե միաժամանակ Windows XP-ի 32-բիթանոց տարբերակի հետ։
#2003 թվականի մարտի 28-ին Windows Server 2003 կոդերի հիման վրա թողարկվեց Windows XP 64-bit Edition 2003-ը, որն ավելացրեց աջակցություն Intel Itanium 2 պրոցեսորներին։ Այս տարբերակի հետագա զարգացումը դադարեցվեց 2005 թվականի սկզբին՝ Hewlett Packard-ից հետո, վերջինը։ Itanium աշխատանքային կայանների դիստրիբյուտորը դադարեցրեց դրանց վաճառքը։ 2005 թվականի հուլիսից Windows XP 64-bit Edition-ն այլևս չի աջակցվում և անվտանգության լրացուցիչ թարմացումներ չեն թողարկվել։

Windows XP Professional x64 Edition թողարկվել է 2005 թվականի ապրիլի 25-ին։ Այս տարբերակը աջակցում է Intel IA-32 ճարտարապետության x86-64 ընդլայնմանը։ x86-64 ընդլայնումն իրականացվում է AMD-ի կողմից AMD64 անունով Opteron, Athlon 64 և որոշ Sempron պրոցեսորներում, և ներդրված Intel-ի կողմից Intel 64 (նախկինում հայտնի որպես IA-32e և EM64T) անունով Intel Pentium 4 ընտանիքում։ և ավելի ուշ Intel պրոցեսորների մեծ մասը։ Փաստորեն, Windows XP Professional x64 Edition օպերացիոն համակարգը Windows Server 2003-ի փոփոխությունն է։

Թե՛ Windows Server 2003 x64, և թե՛ Windows XP Professional x64 Edition-ն օգտագործում են նույն միջուկները և կառուցված են նույն հիմնական կոդերից։ Հետևաբար, Windows XP x64-ը և Windows Server 2003 x64-ն ունեն նույն սպասարկման փաթեթները։ Չնայած Windows Server 2003-ի հիմնական կոդերի հիման վրա, Windows XP Professional x64 Edition-ը ներառում է Windows XP-ի 32-բիթանոց տարբերակի հաճախորդի առանձնահատկությունները, որոնք Windows Server 2003-ը չունի։ Դրանք ներառում են՝ System Restore, Windows Messenger, Fast User Switching, Welcome Screen, Security Center, Games և այլն։

## Ծանոթագրություններ
Արմկոն

**Արմկոն**, հայկական գրական մրցույթ ֆենթեզի և գիտականֆանտաստիկայի ժանրում։

## Պատմություն
ԱրմԿոն պատմությունը սկսվում է Ֆրունզ Հարությունյանի և Ստեփան Սմբատյանի ծանոթությունից, որը տեղի է ունեցել Նիք Պերումովի համացանցային հարթակում։ Երկուսն էլ ցանկանում էին Հայաստանում միավորել սկսնակ ֆանտաստ հեղինակներին, ուստի նրանք գտան համախոհեր և 2008-2009 թվականներին կազմակերպեցին առաջին ԱրմԿոնը մրցույթ։

### Առաջիին ԱրմԿոն
Առաջին մրցույթը տեղի է ունեցել 2008-2009 թվականներին։ Դրան մասնակցել են 17 մասնակիցներ, որոնք ներկայացրել են 27 պատմվածք։

### Երկրորդ Արմկոն
Երկրորդ մրցույթը անցել է 2012-2013 թվականններին։ Այս անգամ մասնակիցների թիվը ավելի մեծ էր, իսկ ժյուրիում էին հայ ֆանտաստներ Էդուարդ Սարգսյանը և Ռուսլան Սաղաբալյանը։ Մրցույթի խորհրդատուն էր Կարեն Ա. Սիմոնյանը։ Մասնակիցներին հատուկ ուղերձով է դիմել Գայ Գևրիել Քեյը։ Կազմակերպվել էին կլոր սեղան և բազմաթիվ քննարկումներ։

### Երրորդ Արմկոն
Երրորդ մրցույթը անցել է 2021 թվականին Արսեն Թավադյանի առաջարկությամբ։ Հաշվի առնելով անցած պատերազմի և համավարակի հոգեբանական հետևանքների հաղթահարելու անհրաժեշտությունը, որոշվեց մրցույթի համար ընտրել «Դեպի վեր» խորագիրը։

## Արտաքին հղումներ
* Պաշտոնական կայք

## Ծանոթագրություններ

Կատեգորիա:2008 հիմնադրումներ Հայաստանում
Կատեգորիա:Գիտական ֆանտաստիկայի կոնվենցիաներ
Կատեգորիա:Հայկական գիտական ֆանտաստիկա
Ֆելիքս

**Լի Յոն Բոկ** (, , ), ի ծնե **Լի Ֆելիքս** (), հարավկորեացի և ավստրալիացի երգիչ, ռեփեր, պարող, երգահան։ Հանդիսանում է հարավկորեական Stray Kids բոյ բենդի անդամ։

## Կենսագրություն
### Վաղ կյանք
Ծնվել է 2000 թվականի սեպտեմբերի 15-ին՝ Ավստրալիայի Սիդնեյ քաղաքում։ Ունի երկու քույր՝ Ռեյչելն ու Օլիվիան։ Սովորել է Սուրբ Պատրիկի Մարիստական քոլեջում։ Տասներկու տարի  զբաղվել է թեկվոնդոյով և բազմիցս մասնակցել մրցումների, որտեղ արժանացել է մրցանակների։ Բացի այդ, նա նաև լողով է զբաղվել։

### Կարիերայի սկիզբ
2016 թվականին Ֆելիքսին հրավիրել են Հարավային Կորեա՝ JYP Entertainment լեյբլի լսումներին։ Սակայն, թռիքչից առաջ որոշում է ավարտել կրթությունը և միայն 2017 թվականի հունվարին է դառնում լեյբլի թրեյնի։ Նույն թվականի օգոստոսին հայտնի դարձավ, որ JYP-ն և Mnet հեռուստալիքը նոր ռեալիքի շոու են նախատեսում, որի նպատակը նոր բոյ բենդի ստեղծումն է։ Նախագծի ութերորդ սերիայում Ֆելիքսը հեռացվում է շոուից՝ կենդանի կատարումների թերությունների և կորեերենի վատ իմացության պատճառով, սակայն JYP-ի հիմնադիր Պակ Ջին Յոնգի շնորհիվ նրան հնարավորություն տրվեց ելույթ ունենալ շոուի եզրափակիչ սերիայում։ Այս սերիայի ընթացքում, հեռուստադիտողների ձայների և Պակի վերջնական որոշման շնորհիվ, Ֆելիքսը դարձավ Stray Kids-ի անդամ։ Ֆելիքսը խմբի հետ դեբյուտ է ունեցել 2018 թվականի մարտի 26-ին՝ «I Am Not» մինի ալբոմով։

### Սոլո գործունեություն
2019 թվականի հուլիսից մինչև 2020 թվականի հունվարը Ֆելիքսը հանդես է եկել «Arirang Pops»  հեռուստաշոուի հաղորդավար, որտեղ Ֆելիքսը սեփական՝ «Felix's Dance How To!» անվամբ դրվագ ուներ, որում տարբեր խորեոգրաֆիաների պարային շարժումներ էր սովորեցնում։

2021 թվականի մարտի 14-ին Ֆելիքսն ու Չանբինը թողարկել են համատեղ՝ 'Cause I Like You» (좋으) երգը։ Հունիսի 19-ին թողարկվել է «Up All Night» (오늘 밤 나는 불 을 켜) երգը Բան Չանի, Չանբինի և Սընմինի հետ համատեղ։ Նույն թվականի հունիսի 24-ին հարավկորեաի երգչուհի և Twice գըրլ բենդի անդամ Իմ Նա Յոնը թողարկել է իր դեբյուտային՝ «Im Nayeon» մինի ալբոմը, որի «No Problem» երգում մասնկցություն է ունեցել Ֆելիքսը։

## Անձնական կյանք
### Առողջական վիճակ
2022 թվականի փետրվարին JYP Entertainment-ը հայտարարել է, որ միջողային ճողվածքի պատճառով Ֆելիքսը չի մասնակցի Stray Kids-ի ելույթներին և իր գործունեությանը կվերադառնա միայն այն ժամանակ, երբ բժիշկները թույլ տան։ Չնայած ճողվածքի, Ֆելիքսը մասնակցել է խմբի երկրորդ համաշխարհային շրջագայության բոլոր համերգներին։

## Սկավառակագրություն

### Երգեր

## Ծանոթագրություններ

Կատեգորիա:Stray Kids-ի մասնակիցներ
Կատեգորիա:Ավստրալիացի երգիչներ
Կատեգորիա:Հարավկորեացի երաժիշտներ
Կատեգորիա:Հարավկորեացի երգահաններ
Կատեգորիա:Հարավկորեացի երգիչներ
Կատեգորիա:Հարավկորեացի պարողներ
Կատեգորիա:Հարավկորեացի ռեփերներ
Դավիթ Օհանյան

**Դավիթ Օհանյան** (), հայ գալարափողահար։

## Կենսագրություն

15 տարեկանում հրավիրել են նվագելու Նյու Հեյվենի և Հարվարդի սիմֆոնիկ նվագախմբերում։ 1961 թվականին արժանանալով Լուի Բուլանժեի կրթաթոշակի՝ կատարելագործվել է Ֆոնտենբլոյում (Ֆրանսիա)՝ շեփորահարներ Պ. Դյումոնի և Ժ. Դևենիի ղեկավարությամբ, տեսության և հարմոնիայի դասեր առել Նադիա Բուլանժեից։ Ավարտել է Նյու Ինգլանդի կոնսերվատորիան (1963 թվական)։

1963–1965 թվականներին՝ Թենգլվուդ երաժշտական կենտրոնի գիտաշխատող։

1996 թվականին հաճախել է Բերքշիրի երաժշտական կենտրոնի («Ռոզենվարդ» մրցանակ) դասընթացներին։

Բոստոնի սիմֆոնիկ նվագախմբի (առաջին), ապա՝ Քեմբրիջի փողային և ֆիլհարմոնիայի «Հուդվիդ» կվինտետների գալարափողահարը, 2000 թվականից՝ «Տրանս Ատլանտիկ» փողային կվարտետի գալափողահարը։ Ելույթներ է ունեցել Լեոնարդ Բեռնստայնի, Կլաուդիո Աբադոյի, Էրիխ Լայնսդորֆի և ուրիշների հետ։

Կատեգորիա:Ամերիկահայ երաժիշտներ
Վադիմ Աբդռաշիտով

**Վադիմ Յուսուպի Աբդռաշիտով** (, ), խորհրդային և ռուսական կինոռեժիսոր, մանկավարժ, Ռուսաստանի Դաշնության ժողովրդական արտիստ (1992)։

## Կենսագրություն
Ծնվել է 1945 թվականի հունվարի 19-ին Խարկովում՝ զինվորականի ընտանիքում։ Հայրը՝ Յուսուփ Շակիրովի Աբդրաշիտով (1918-1998), զինվորական, ազգությամբ թաթար։ Մայրը՝ Գալինա Նիկոլայի Աբդրաշիտովա (1922-2002), քիմիական ինժեներ։

Ապրել և աշխատել է Մոսկվայում։ 1959-1961 թվականներին սովորել է Ալմա-Աթայի երկաթուղային տրանսպորտի տեխնիկումում, 1961-1964 թվականներին՝ Մոսկվայի ֆիզիկատեխնիկական ինստիտուտում, 1967 թվականին ավարտել է Մոսկվայի քիմիական ինստիտուտի քիմիական-տեխնոլոգիական գործընթացների կիբեռնետիկայի բաժինը։ 1967-1970 թվականներին աշխատել է Մոսկվայի էլեկտրավակուումային սարքերի գործարանում։

1970 թվականին ընդունվել է ԿՀՊԻ-ի ռեժիսորական բաժինը՝ Միխայիլ Ռոմի արվեստանոցում, ում մահից հետո ուսումը շարունակել է Լև Կուլիջանովի մոտ։ Աբդրաշիտովի առաջին ուսանողական աշխատանքը՝ վեց րոպեանոց լուռ վավերագրական էտյուդը՝ «Հաղորդում ասֆալտից», արժանացել է Ռոմի բարձր գնահատականին։ 1974 թվականին որպես կուրսային աշխատանք նկարահանել է «Կանգնեցրե՛ք Պոտապովին» երգիծական կատակերգությունը՝ Գրիգորի Գորինի պատմվածքի հիման վրա։ Վադիմ Աբդրաշիտովի խոսքով՝ ԿՀՊԻ-ից հետո նրան անմիջապես վերցրել են «Մոսֆիլմ»-ում.  
Յուլի Ռայզմանը, ով հրավիրել էր երիտասարդ ռեժիսորին աշխատել «Մոսֆիլմ» կինոստուդիայում, «Տովարիշչ» ստեղծագործական միավորման ղեկավարն էր։ Այստեղ Աբդրաշիտովը հանդիպեց Ալեքսանդր Մինդաձեի հետ, ում հետ հետագայում ստեղծեց 11 ֆիլմ։

1986-1990 թվականներին եղել է ԽՍՀՄ կինեմատոգրաֆիստների միության վարչության քարտուղար։

Նրա ստեղծագործություններից են «Կանգնեցրե՛ք Պոտապովին», «Աղվեսների որս», «Արմավիր», «Մոլորակների շքերթը», «Գնացքը կանգ առավ», «Պիես ուղևորի համար» և այլն ֆիլմեր։

Նա մահացել է 2023 թվականի փետրվարի 12-ին 79 տարեկան հասակում քաղցկեղից։

## Ծանոթագրություններ

## Գրականություն
* Кто есть кто в России и в ближнем зарубежье: Справочник. — М., Издательский дом «Новое время», «Всё для вас», 1993. — ISBN 5-86564-033-X
* Время как судьба в фильмах Абдрашитова: Ольга Суркова - ИМЛИ РАН, 2014. - 978-5-905999-16-1

## Արտաքին հղումներ
* 
* «Художник. Власть. Зритель». Встреча с В. Ю. Абдрашитовым. *(видео)*

Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:«Նիկա» մրցանակի դափնեկիրներ
Կատեգորիա:«Ոսկե արծիվ» մրցանակի դափնեկիրներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ կինեմատոգրաֆիստների միության անդամներ
Կատեգորիա:Խորհրդային կինոռեժիսորներ
Կատեգորիա:Կինոռեժիսորներ այբբենական կարգով
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:ՌԴ կառավարության մրցանակի դափնեկիրներ մշակույթի բնագավառում
Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Ռուս կինոռեժիսորներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի գեղարվեստի ակադեմիայի պատվավոր անդամներ
Կատեգորիա:Քաղցկեղից մահացածներ
Էվան Միտչել

**Էվան Միտչել** (, ), անգլիացի դերասան։ Առավել հայտնի է «Վիշապի տունը»  հեռուստասերիալում կատարած Էյմոնդ Թարգարիենի դերով։

## Վաղ կյանք
Ծնվել և մեծացել է Դերբիում։ Նա վերապատրաստվել է Նոթինգհեմի կենտրոնական պատանեկան հեռուստատեսային սեմինարում։

## Կարիերա
Իր դերասանական կարիերան սկսել է 2015 թվականին՝ նկարահանվելով «Կարծրատիպ» և «Հրդեհ» կարճամետրաժ ֆիլմերում։ Հետագայում նկարահանվել է «Պարզապես Չարլի» (2017) և «Բարձրաշխարհիկ կյանք» (2018) ֆիլմերում։ 2022 թվականի նա միացել է Amazon Prime Video հարթակի «Սալթբըրն» ֆիլմի դերասանական կազմին։

Հեռուստատեսությունում իր դեբյուտը կատարել է 2017 թվականին՝ ITV հեռուստաալիքի «Հալկիոնը» դրամայում որպես Բիլլի Թեյլոր։ 2017-2022 թվականներին նկարահանվել է BBC Two և Նեթֆլիքս հարթակների «Վերջին թագավորությունը» պատմական դրամայում որպես Օսֆերթ։
2019 թվականից նկարահանվում է BBC One հարթակի «Աշխարհը կրակի մեջ» դրամայում որպես Թոմ Բենեթ։

2022 թվականից նկարահանվում է ITV հեռուստաալիքի «Ձգանի կետ» քրեական թրիլլերում որպես Բիլլի Վաշինգտոն։ Նույն թվականին սկսել է նկարահանվել HBO հեռուստաալիքի «Վիշապի տունը» հեռուստասերիալում որպես Արքայազն Էյմոնդ Թարգարիեն։ «Վիշապի տունը» հանդիսանում է «Գահերի խաղը» հեռուստասերիալի փրիքվելը և Ջորջ Ռեյմոնդ Ռիչարդ Մարտինի «Կրակ և արյուն» ֆենտեզի վեպի էկրանավորումը։

## Ֆիլմագրություն

### Ֆիլմեր

### Հեռուստասերիալներ

## Ծանոթագրություններ

Կատեգորիա:Անգլիացի դերասաններ
Կատեգորիա:21-րդ դարի անգլիացի դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Ճանապարհորդներ (հեռուստասերիալ)

**Ճանապարհորդներ** (), ամերիկյան հեռուստատեսային պատմական մինի սերիալ, որի հիմքում ընկած է Թոմաս Մելոնի համանուն վեպը։ Գլխավոր դերակատարներն են Մեթ Բոմերը և Ջոնաթան Բեյլին, հեռուստասերիալը պատմում է 1950-ականներին՝ Մաքքարթիզմի ժամանակաշրջանում երկու հոգու միջև տասնամյակներ տևած սիրավեպի մասին։

## Նախապատմություն
1950-ականներին Վաշինգտոնում տեղի ունեցած պատահական հանդիպումից հետո Հոքինս Ֆուլերը (Բոմեր) և Թիմոթի Լաֆլինը (Բեյլի) բուռն սիրավեպ են սկսում, որի ընթացքն ընդգրկում է «1960-ականների Վիետնամի պատերազմի բողոքի ցույցերը, 1970-ականների թմրանյութերից առաջացած դիսկո հեդոնիզմը և 1980-ականների ՁԻԱՀ-ի ճգնաժամը, նաև աշխարհում և միմյանց մեջ առաջացած բախումները»։

## Դերասանական կազմ
### Հիմնական կազմ
* Մեթ Բոմեր՝ Հոքինս Ֆուլլեր
* Ջոնաթան Բեյլի՝ Թիմ Լաֆլին

### Երկրորդական կազմ
* Էլիսոն Ուիլյամս՝ Լյուսի Սմիթ
* Ջելանի Ալլադին՝ Մարկուս Հուքս
* Նոահ Ջեյ Ռիքեթս՝ Ֆրենկի Հայնս
* Լինուս Ռոաչ՝ Սենատոր Ուեսլի Սմիթ
* Ուիլլ Բրիլլ՝ Քոն
* Քրիս բաուեր՝ ՄաքՔարթի
* Էրին Նյուֆեր՝ Մերի Ջոնսոն
* Մեթ Վիսեր՝ Դեյվիդ Շեյն
* Քրիստոֆեր Հորն՝ Ջին Քեր

## Արտադրություն
### Մշակում
2021 թվականի հոկտեմբերի տվյալներով Մելոնի ստեղծագործության հեռուստաադապտացիան գտնվել է մշակման փուլում, որը մշակվել է Ֆրիմանթլ ընկերության հետ համատեղ՝ Showtime հեռուստաալիքի համար։ Showtime-ը պաշտոնապես հաստատել է հեռուստասերիալը 2022 թվականի ապրիլին, իսկ սցենարը գրել է Ռոն Նայսվաները, որը նաև հանդիսանում է գործադիր պրոդյուսեր։ Գործադիր պրոդյուսերների թվում է նաև Դանիել Մինահանը, որը նաև առաջին երկու էպիզոդների ռեժիսորն է։

### Քասթինգ
2022 թվականի ապրիլին հաստատելու հայտարարության հետ մեկտեղ հայտարարվել է, որ Մեթ Բոմերը կդառնա սերիալի գործադիր պրոդյուսերը և կկատարի Հոքինս Ֆուլերի գլխավոր դերը։ Էլիսոն Ուիլյամսը միացել է դերասանական կազմին հունիսին և կատարելու է Լյուսի Սմիթի դերը։ Հուլիսին հայտարարվել է, որ Ջոնաթան Բեյլին նույնպես նկարահանվելու է Բոմերի հետ և կատարելու է Թիմ Լաֆլինի դերը։

### Նկարահանումներ
Պաշտոնական նկարահանումները սկսվել էն 2022 թվականի հուլիսի 27-ին Տորոնտոյում և ավարտվել են 2022 թվականի դեկտեմբերի 9-ին։

## Ծանոթագրություններ

## Արտաքին հղումներ
* 

Կատեգորիա:2023 հեռուստասերիալներ
Կատեգորիա:21-րդ դարի հեռուստասերիալներ
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Ամերիկյան մինիսերիալներ
Կատեգորիա:Անգլերեն հեռուստասերիալներ
Կատեգորիա:Գեյերի թեմատիկայով հեռուստասերիալներ
Կատեգորիա:Դրամա հեռուստասերիալներ
Կատեգորիա:ԼԳԲՏ թեմայով հեռուստասերիալներ
Կատեգորիա:Պատմական հեռուստասերիալներ
Կատեգորիա:Ռոմանտիկ հեռուստասերիալներ
Կատեգորիա:Վեպերի էկրանավորումներ
4′33″

**«4′33″»** պիես (**«Չորս երեսուներեք»**, այլ կերպ` **«Չորս րոպե երեսուներեք վայրկյան»**), երաժշտական պիես, ամերիկացի կոմպոզիտոր Ջոն Քեյջի եռամաս ստեղծագործությունը՝ գործիքների ազատ կազմի համար։ Ստեղծագործության տևողությունը համապատասխանում է նրա վերնագրին. ըստ մասերի այն, սկսած առաջինից, համապատասխանաբար տևում է 30 վայրկյան, 2 րոպե 23 վայրկյան և 1 րոպե 40 վայրկյան։

## Նկարագրություն
Կոմպոզիցիայի կատարման ողջ ընթացքում անսամբլի անդամներն իրենց գործիքներից ձայներ չեն հանում. հեղինակի պատկերացմամբ՝ երեք հատվածներից յուրաքանչյուրի բովանդակությունը շրջապատի այն հնչյուններն են, որոնք կլսվեն ստեղծագործությունը լսելու ընթացքում։

Պիեսն առաջին անգամ ներկայացրել է դաշնակահար Դևիդ Թյուդորը 1952 թվականի օգոստոսի 29-ին Վուդստոկում կայացած ժամանակակից արվեստի ասպարեզում ստեղծագործողների աջակցությանն ուղղված բարեգործական համերգին։

## Ծանոթագրություններ

## Գրականություն
* 

## Արտաքին հղումներ
*  Բեռլինի ֆիլհարմոնիկ նվագախմբի կատարմամբ։
* 
* 
* 
* Видеозапись исполнения произведения оркестром для радио BBC 16 января 2004 года
* *Липов А.&nbsp;Н*. Джон Милтон Кейдж. «4′33″» — пьеса молчаливого присутствия. Тишина, или анархия молчания? Часть 1 // Культура и искусство. — 2015. № 4 — С.&nbsp;436—454.
* *Липов А.&nbsp;Н*. Джон Милтон Кейдж. «4′33″» — пьеса молчаливого присутствия. Тишина, или анархия молчания ? Часть 2 // Культура и искусство. — 2015. № 6 — С. 669—686.

Կատեգորիա:1952 երաժշտական ստեղծագործություններ
Կատեգորիա:Լռություն
Կատեգորիա:Ոչինչ
Կատեգորիա:Պոստմոդեռնիզմ
Կատեգորիա:Ջոն Քեյջի ստեղծագործություններ
Կատեգորիա:Ստեղծագործություններ դաշնամուրի համար
Տելեմաք Ավետիսյան

**Տելեմաք Պետրոսի Ավետիսյան** (, իսկական անունը՝ **Տեր-Ավետիսյան**), հայ թավջութակահար, կոմպոզիտոր։

## Կենսագրություն
ՀԽՍՀ արվեստի վաստակավոր գործիչ (1967 թվական)։ 1930 թվականից կոմպոզիցիայի դասեր է առել Սպիրիդոն Մելիքյանից։ Ավարտել է Երևանի պետական կոնսերվատորիայի կոմպոզիցիայի (1935 թվականին, Հարո Ստեփանյանի դասարան) և թավջութակի (1940 թվականին, Ա․ Այվազյանի դասարան) բաժինները, սովորել Մոսկվայի հայկական մշակույթի տան երաժշտական ստուդիայում (1950 թվականից 1952 թվականը)։ 1927-1934 թվականներին, որպես թավջութակահար, հանդես է եկել սիմֆոնիկ նվագախմբերում։ 1934-1936 թվականներին՝ Լենինականի դրամատիկական թատրոնի, 1936-1948 թվականներին՝ Երևանի պատանի հանդիսատեսի թատրոն երաժշտական մասի, ապա՝ ՀԽՍՀ ժողովրդական ստեղծագործության տան երաժշտական բաժնի վարիչ, Լեռնային Ղարաբաղի ինքնավար մարզ երգի-պարի անսամբլի գեղարվեստական ղեկավար։

## Ստեղծագործություններ

Գրել է լարային կվարտետ (1940 թվական), կվինտետ (1941 թվական)՝ լարային կվարտետի և ֆլեյտայի, «Բաղձանք» (1950 թվականին, ըստ Հովհաննես Շիրազի), «Պիոներական» (1952 թվական) կանտատները՝ մանկական երգչախմբի և նվագախմբի, սյուիտներ՝ լարային քառյակի (1955 թվական) և նվագախմբի (1966 թվական), 6 պիես (1967 թվական)՝ թավջութակի և դաշնամուրի, «Էլեգիա»,«Ռոնդո» (երկուսն էլ՝ 1967 թվականին)՝ թավջութակի և դաշնամուրի, խմբերգեր, գործեր՝ երգի-պարի անսամբլի համար, խմբերգեր,  սյուիտ «Սասունցի Դավիթ» (ակապելլա, 1962 թվականին), երգեր, ռոմանսներ, «Հազարան բլբուլ» (1959 թվական) օպերան, «Ղարաբաղյան հարսանիք» (1961 թվական) երաժշտական կատակերգությունը։

Կատեգորիա:Հայ թավջութակահարներ
Թիֆիլի

**Թիֆիլի** (իսկական անունը՝ **Եղո Մանուկյան**, ), հայ աշուղ։

## Կենսագրություն
Ծնվել է 1845 թվականին Սուլդա գյուղում (ներկայում՝ Վրաստանի Ախալքալաքի շրջանում)։ Աշուղական արվեստ սովորել է Սիայուց։ Հորինել է սիրո, նաև անարդարության դեմ բողոքի թեմաներով 200-ից ավելի երգեր, որոնք (նաև Սայաթ-Նովայի, Շիրինի և ուրիշ աշուղների գործեր) երգել և տարածել է Ջավախքում։

Հայտնի են Թիֆիլիի «Խնամի, օջախդ շեն է», «Եկել եմ բարի տեսության», «Ձեզ՝ բարի լույս» և այլ երգեր։

Եղել է Հավասու ուսուցիչը։

1918 թվականի գաղթից հետո հաստատվել է Բաթումում։ Մահացել է 1923 թվականին Բաթումում։

2016 թվականին հրատարակվել են աշուղ Թիֆիլու երգերը։

## Գրականություն
* Ով ով է. հայեր (կենսագրական հանրագիտարան:Երկու հատորով), ՀՀ խմբ. հանձնաժողով՝ Հ. Մ. Այվազյան (գլխ. խմբագիր) և ուրիշներ, Երևան, Հայկական հանրագիտարան հրատ., Հ.1, Աբալյան-Ղուշչյան, 2005։

## Արտաքին հղումներ
* Հայտնի և անհայտ Թիֆիլին

Կատեգորիա:Հայ աշուղներ
Կատեգորիա:Գրական կեղծանուններով հայտնի հեղինակներ
Թիֆլիսի հայոց երաժշտական ընկերություն

**Թիֆլիսի հայոց երաժշտական ընկերություն**, գործել է 1912-1921 թվականներին Թիֆլիսում, ընդգրկել է «Երաժշտական լիգայի» անդամներին և այլ երաժիշտների։ Նպատակը եղել է հայկական միջավայրում արևմտյան երաժշտարվեստը տարածելը, հայկական երգն ու երաժշտությունը հավաքելը, ներդաշնակելն ու զարգացնելը։

## Պատմություն

Վարչության կազմում ընտրվել են Հովհաննես Սպենդիարյանը, Նիկոլայ Դոլուխանյանը, Սպիրիդոն Մելիքյանը, Գիսակ Վրույրը և ուրիշներ։ Նախագահներ են եղել Հովհաննես Սպենդիարյանը (1912 թվականից), Հովսեփ Տեր-Դավթյանը (1914 թվականից), Սպիրիդոն Մելիքյանը (1917 թվականից)։

Ընկերությունը կազմակերպել է մրցույթներ, հայ կոմպոզիտորների ստեղծագործական երեկոներ, գիտական արշավախմբեր՝ Հայաստանի շրջաններում ժողովրդական երգեր ձայնագրելու համար։ Այդ երգերն առաջին անգամ ձայնագրվել են ֆոնոգրամի գլանների վրա, որոնք հետագայում վերծանել և նոտագրել է Ս. Մելիքյանը և հրատարակել «Ժողովրդական երգեր» ժողովածուում (հ. 1, «Շիրակի երգեր», 1917)։

Հայ գրերի գյուտի 1500-ամյակի և տպագրության 400-ամյակի առթիվ տպագրել է Ս. Մելիքյանի «Յունական ազդեցութիւնը հայ երաժշտութեան տեսականի վերայ» (1914) աշխատությունը։

1916 թվականին կազմակերպել է Ա. Սպենդիարյանի հեղինակային համերգը, 1918 թվականին հիմնադրել է երաժշտական դպրոց (ճեմարան)։

Կատեգորիա:Հայերը Թբիլիսիում
Կատեգորիա:1912 հիմնադրումներ
Կատեգորիա:1921 կազմալուծումներ
People Can Fly

**People Can Fly**, լեհական ընկերություն, որը զբաղվում է համակարգչային խաղերի մշակմամբ։ 2013 թվականին ընկերությունը գնվեց խաղերի մշակմամբ զբաղվող ամերիկայան Epic Games ընկերության կողմից, որի հետևանքով այն սկսեց գործունեություն ծավալել որպես դուստր ընկերություն։ Սակայն 2015 թվականի հուլիսի 24-ին հայտարարվեց, որ ընկերությունը նորից դարձել է անկախ ընկերությունը, և վերադրաձրել է իր նախկին անվանումը և լոգոտիպը։

## Պատմություն
People Can Fly-ը հիմնադրվել է Վարշավայում, որպես անկախ ընկերություն։ Այն հիմնադրվել է 2002 թվականին Ադրիան Խմելյաժի կողմից։ Ընկերության աշխատակիցնեի մեծ մասն արդեն իսկ ունեին փորձ խաղային արդյունաբերության ոլորտում։

«People Can Fly» անվանումը ընտրվել է մի քանի երաժշտական ալբոմների և երգերի անուններից։

Ընկերության առաջին խաղը դարձավ Painkiller-ը, որն իրենից ներկայացնում էր կրակոցի առաջին դեմքից։ Խաղը թողարկվեց 2004 թվականի ապրիլին և շատ լավ անկնարկներ ստացավ խաղացողների կողմից։ 2004 թվականի նոյեմբերի 22-ին ընկերությունը թողարկեց խաղի համար նախատեսված հավելում՝ Painkiller: Battle Out of Hell։ Իսկ արդեն 2006 թվականին թողարկվեց Painkiller: Hell Wars-ը, որը նախատեսված էր խաղային համակարգռրի համար։

2007 թվականի օգոստոսի 20-ին ամերիկյան հայտնի ընկերություն՝ Epic Games-ը, հայտարարեց, որ ցանկանում է գնել People Can Fly ընկերության բաժնետոմսերի մեծ մասը։

Մինչև պաշտոնական գնումը աշխատակիցների մեծ մասը դուրս եկան People Can Fly-ից, և հիմնեցին իրենց ընկերությունը The Farm 51, որը թողարկեց NecroVisioN խաղը։

2008 թվականի օգոստոսի 14-ին Epic Games-ը հայտարարեց, որ պայմանագիր է կնքել Electronic Arts-ի հետ, որը պետք է թողարկի People Can Fly-ի կողմից մշակված մի խաղ, որի անունը դեռ չէր հայտարարվել։ Այդ խաղը պետք է թողարկվեր Windows, Xbox 360 և PlayStation 3 համար։

2009 թվականի վերջերին հանրությանը պարզ դարձավ, որ People Can Fly ընկերությունը գրանցել է նոր ապրանք Bulletstorm անունով։

2013 թվականի նոյեմբերի 5-ին People Can Fly-ը անվանափոխվեց դառանալով Epic Games Poland։

2017 թվականի հուլիսի 25-ին թողարկվեց Fortnite համակարգչային խաղը, որը մշակվել էր Epic Games-ի և People Can Fly-ի կոմից։

## Խաղերի ցանկ

## Ծանոթագրություններ

## Արտաքին հղումներ
* 

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Կրակ և արյուն

«**Կրակ և արյուն**» (), ամերիկացի գրող Ջորջ Ռեյմոնդ Ռիչարդ Մարտինի էպիկական ֆենտեզի ժանրի գիրքը, «Սառույցի և կրակի երգ» վիպաշարի փրիքվելը։ Առաջին հատորը թողարկվել է 2018 թվականին։ Գիրքը հանդիսանում է «Վիշապի տունը» հեռուստասերիալի սցենարի գրական հիմքը։

## Բովանդակություն
Գիրքը ներկայացնում է «Սառույցի և կրակի երգը» գրքում նկարագրված նախորդող իրադարձությունները։ Այն պատմում է Վեստերոսում Թարգարիենների դինաստիայի կառավարման մասին, գրված ուսյալ մեյստերի տեսանկյունից, ով ապրել է Էյերիս Խենթի օրոք։

## Ստեղծման և հրատարակման պատմություն
«Կրակ և արյուն» գրքի գաղափարը առաջացել է «Սառույցի և կրակի աշխարհ» գրքի վրա աշխատելու ժամանակ, վերջինս հանդիսանում է պատմական ուղեցույց դեպի այն աշխարհ, որտեղ տեղի են ունենում Ջորջ Մարտինի վեպերի իրադարձությունները։ Դեռ 2014 թվականին «Սառույցի և կրակի աշխարհ» գրքի տեքստից մի մաս (մոտ 200,000 բառ) հեռացվել է և դարձել է «Կրակ և արյուն» գրքի հիմքը։ 2017 թվականի փետրվարին Էլիք Մ․ Գարսիան՝ «Սառույցի և կրակի աշխարհ» գրքի համահեղինակը նշել է, որ Մարտինը գրքի համար լրիվ նոր գլուխներ է գրել, մասնավորապես Ջեյհերիս I Թարգարիենի երկարատև կառավարման մասին, որը նախկինում հիշատակվել է «Վիշապի որդիները» պատմվածքում։

2017 թվականի հուլիսի 22-ին իր բլոգում Մարտինը հայտարարել է, որ գրքի նյութը բավականին շատ է, այդ իսկ պատճառով այն կբաժանվի երկու հատորի։ Առաջին հատորը, որը ներկայացնում է Վեստերոսի պատմությունը՝ Էյեգոն I արքայց մինչև փոքրիկ Էյեգոն III արքայի կառավարումը, թողարկվել է 2018 թվականի նոյեմբերի 20-ին՝ «Կրակ և արյուն» անվամբ։

## Ընդունում
«Կրակ և արյուն»-ը արժանացել է քննադատների հակասական կարծիքների։ Թայմսից Հյուգո Ռիֆկինդը գիրքը նկարագրել է որպես «խեղկատակություն»։ The Independent-ից Ռոսին Օ'Քոննորը գրքի ոճը չափազանց չոր է համարել։ Ըստ նրա՝ այս գիրքը կարդալը նման է «երբեմն հետաքրքիր, բայց ընդհանուր առմամբ հոգնեցուցիչ տնային առաջադրանք կատարելուն»։ Publishers Weekly-ի գրախոսը նշել է, որ Մարտինի ոճը և «ազդեցիկ պատմվածքի շնորհը» բացակայում են «Կրակ և արյուն»-ում։ Միևնույն ժամանակ, The Sunday Times-ից Դեն Ջոնսը բարձր է գնահատել գիրքը՝ անվանելով «հայտնի պատմական գեղարվեստական գրականության գլուխգործոց»։ Քրիս Լոհը Tor.com-ից «Կրակ և արյուն»-ը անվանել է «18 տարվա մեջ լավագույն «Սառույցի և Կրակի երգը» վիպաշարի գիրքը» (այսինքն՝ «Թրերի մրրիկ»-ի հրապարակումից ի վեր):։

## Էկրանավորում
2019 թվականին HBO-ն սկսել է գրքի էկրանավորման աշխատանքները, որը ստացել է «Վիշապի տունը» անվանումը։ Առաջին եթերաշրջանի առաջին սերիայի պրեմիերան տեղի է ունեցել 2022 թվականի օգոստոսին, որից հետո այն երկարաձգվել է երկրորդ եթերաշրջանով։

## Ծանոթագրություններ

Կատեգորիա:2018 գրքեր
Կատեգորիա:2018 թվականի ամերիկյան վեպեր
Կատեգորիա:Գրական ստեղծագործություններ այբբենական կարգով
Կատեգորիա:Սառույցի և կրակի երգը
Կատեգորիա:Քաղաքականությունը հորինվածքում
Տիգրան Ժամկոչյան

**Տիգրան Հրանտի Ժամկոչյան** (), հայ օպերային երգիչ (բարիտոն)։

## Կենսագրություն
Տիգրան Ժամկոչյանը ծնվել է 1938 թվականի մարտի 15-ին Բեյրութում։ 1963 թվականին ավարտել է Բեյրութի կոնսերվատորիան, 1965 թվականին՝ Վենետիկի կոնսերվատորիան (վարպետի կոչումով)։ 1966-1969 թվականներին կատարելագործվել է Միլանի կոնսերվատորիայում։

Օպերային դերերգերով հանդես է եկել Ֆրանսիայում, Բելգիայում, Գերմանիայում, Լիբանանում, ԱՄՆ-ում, մենահամերգներով՝ Եգիպտոսում, նաև Ստամբուլում, Վենետիկում, Միլանում, Լոզանում, Ամստերդամում, Ստոկհոլմում, Նյու Յորքում, Մոսկվայում (երկացանկում՝ նաև հայկական երգեր) և այլուր։

Երևանում 1965 թվականին հանդես է եկել Հայաստանի սիմֆոնիկ նվագախմբի հետ, նաև Ժերմոնի (Ջ. Վերդիի «Տրավիատա»), 1982 թվականին՝ Էսկամիլիոյի (Ժ. Բիզեի «Կարմեն»), 1963 թվականին Բեյրութում՝ Մարգարի (Տ. Չուխաճյանի «Լեբլեբիջի Հոր-հոր աղա»), 1968 թվականին Ստամբուլի օպերային թատրոնում՝ Էնրիկոյի (Գ. Դոնիցետտիի «Լյուչիա դե Լամերմուր»), 1966 թվականին Գերմանիայում՝ Դոն Ֆեռնանդոյի (Լ. վան Բեթհովենի «Ֆիդելիո»), 1970 թվականին՝ Հերակլեսի (Գ. Հենդելի «Հերակլես», առաջին բեմելը, Վաշինգտոն) դերերգերով, մասնակցել է Վենետիկի ամառային փառատոնին (1964-1965, 1968)։

1969 թվականին Ժամկոչյանի կատարմամբ Ստամբուլի ռադիոյով առաջին անգամ հնչել է հայերեն երգ (Ա. Խաչատրյանի «Կենաց երգ»-ը)։ Վաշինգտոնում հիմնադրել է «Տիգրան Ժամկոչյան» երգչախումբը (1971-1981), «Ամերիկահայ բարեկամության հիմնարկը» (1973)։

Երևանում վարել է վարպետության դասեր (1981-1982)։ ՀՀ ռադիոյի ոսկե ֆոնդում ունի ձայնագրություններ (40 երգ՝ Հայաստանի սիմֆոնիկ նվագախմբի հետ)։ Դասավանդել է Ինդիանայի «Բոլ Սթեյթ» (1970-1971) և Մերիլենդի (1971-1972) համալսարաններում։

Մասնակցել է Երիտասարդ երգիչների միջազգային մրցույթին (1966, 1968, Միլան)։

Կատեգորիա:Հայ օպերային երգիչներ
Կատեգորիա:Բարիտոններ
Միշել Սոնի

**Միշել Սոնի** (, ), հունգարական ծագմամբ ֆրանսիացի դաշնակահար, կոմպոզիտոր, մանկավարժ և գրող։ Մշակել է դաշնամուր նվագել սովորելու նոր մոտեցում։

## Կենսագրություն
Միշել Սոնին երաժշտության վարպետություն ստացել է Փարիզի երաժշտական ակադեմիայում՝ Ժյուլ Ժանինի և Իվոն Դեսպորտի ղեկավարությամբ։ Ունի հոգեբանության մագիստրոսի, բանասիրության գիտությունների բակալավրի և փիլիսոփայական գիտությունների դոկտորի աստիճան։

## Դաշնամուր նվագելու նոր մոտեցում
Սոնիի՝ դաշնամուր նվագելու մշակած մոտեցումը դասավանդել են Փարիզի և Ժնևի դպրոցներում։ 1974 թվականից ի վեր մեթոդը կիրառում է 20,000-ից ավել մարդ։

1981 թվականին Սենատը պաշտոնապես դիմեց մշակույթի նախարար Ժակ Լանգին՝ քննարկելու Միշել Սոնգի մեթոդաբանությունն ամբողջ Ֆրանսիայում կիրառելու հարցը։

## Մրցանակներ
* «Լիտվային մատուցած ծառայությունների համար» շքանշանի ասպետ (2018, Լիտվա)
* «Պատվո շքանշան» (2017, Վրաստան)

## Ծանոթագրություններ

Կատեգորիա:Պատվո շքանշանի ասպետներ (Վրաստան)
Կատեգորիա:Ֆրանսիացի գրողներ
Կատեգորիա:Ֆրանսիացի դաշնակահարներ
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի մանկավարժներ
Ջիանի Ալբերտոնի

**Ջիանե Ալբերտոնի** (*Gianne Albertoni Vicente*, ), բրազիլացի հեռուստահաղորդավարուհի, կինոյի և հեռուստատեսության դերասանուհի, նախկին մոդել։

## Կենսագրություն
Ալբերտոնին ծնվել է բրազիլական Սան Պաուլու քաղաքում։ 13 տարեկան է եղել, երբ նրա մոդելային տվյալները նկատել ու գնահատել է բրազիլացի արվեստագետ, լուսանկարիչ Սերժիու Վալլե Դուարտեն, և դրանից չորս ամիս անց աղջիկն սկսել է հանդես գալ Միլանում՝ մասնակցելով Gianni Versace S.p.A.|Versace-ի, [[Ֆրանկո Արմանի|Armani-ի, Prada-ի, Fiorucci-ի և նորաձևության այլ նշանավոր տների դիզայներների կազմակեերպած ցուցադրություններին։

Միլանում Ալբերտոնին նաև նկարահանվել է ու աշխատել Dolce & Gabbana, Gucci-ի, Armani-ի համար։ Նյու Յորքում նրան լուսանկարել են անվանի լուսանկարիչներ Բրյուս Վեբերը, Մարիո Տեստինոն, Սթիվեն Մայզելը, և լուսանկարները տպագրվել են Vague ամսագրում։ Բացի այդ, նա նկարահանվել է բրազիլական "Popstar", "Muita Calma Nessa Hora","Malu de Bicicleta", "Carro de Paulista" ֆիլմերում և Mandrake հեռուստասերիալում, որտեղ կատարել է Գիգիի դերը։

Ալբերտոնիի լուսանկարները ներկայացված են եվրոպական և հարավամերիկյան մի շարք թանգարանների մշտական ցուցադրություններում։ Լուսանկարների հավաքածուները պատրաստել է Սերժիու Վալլե Դուարտեն և հենց նա էլ վերնագրել է Electrofotografias e Fotografias com Fios de Cabelo para Futura Clonagem BioArt (Electrophotographs and Photographs with Human Hair for Future Cloning)։

2009 թվականի օգոստոսի 12-ից Ալբերտոնին վարել է բրազիլական Rede Record հեռուստաընկերության *Hoje em Dia* հաղորդաշարը։

## Ֆիլմագրություն
### Հեռուստատեսություն

### Համացանց

### Կինո

### Տեսահոլովակ

## Մրցանակներ

## Ծանոթագրություններ

## Արտաքին հղումներ
* Ալբերտոնիի պաշտոնական կայքէջը 
* 

Կատեգորիա:Մոդելներ
Կատեգորիա:Բրազիլացի մոդելներ
Կատեգորիա:Կինոդերասանուհիներ
Կատեգորիա:Բրազիլացի կինոդերասանուհիներ
Կատեգորիա:Բրազիլացի հաղորդավարներ
Կատեգորիա:Բրազիլացի դերասանուհիներ
Հայաստանի ֆուտբոլային մարզադաշտերի ցանկ

Այս ցանկում ներկայացված է Հայաստանի ֆուտբոլային մարզադաշտեր, որոնք կանոնավոր կերպով օգտագործվում են պաշտոնական խաղերի համար։

## Այլ մարզադաշտեր

Կատեգորիա:Հայաստանի ֆուտբոլային մարզադաշտեր
Այգ մարզադաշտ

**Այգ մարզադաշտ,** ֆուտբոլային մարզադաշտ Արարատի մարզի Արարատ քաղաքում։ Այն վերջին տնային մարզադաշտն էր Հայաստանի բարձրագույն խմբի Դիլիջանի «Իմպուլս» ակումբի համար։ Մարզադաշտն ունի 1280 նստատեղի տարողություն։

## Պատմություն
Արարատ քաղաքը Հայաստանի բարձրագույն խմբի առաջնությունում ներկայացված էր Արաքս ֆուտբոլային ակումբով։ «Այգ» մարզադաշտը «Արաքս Արարատի» տնային մարզադաշտն էր 1999 թվականին ազգային առաջնությունում նրա նորամուտից մինչև 2001 թվականին ակումբի լուծարումը։ 21-րդ դարի առաջին տասնամյակում մարզադաշտը դարձավ կանոնավոր մարզադաշտ Երևանի բազմաթիվ ֆուտբոլային ակումբների համար մինչև 2012 թվականի հունվարը, երբ այն դարձավ Դիլիջանի «Իմպուլսի» պաշտոնական տնային մարզադաշտը։

Մարզադաշտը հանդիսանում է «Այգ» մարզահամալիրի մի մասը, որտեղ կան բազմաթիվ այլ սպորտային կառույցներ, այդ թվում՝ փակ լողավազանը, փակ մարզասրահը, մինի ֆուտբոլի դաշտը, բիլիարդի սրահը և այլ մարզական օբյեկտներ։
մինի|Հիմնական տրիբունա

## Ծանոթագրություններ

Կատեգորիա:Արարատի մարզի շենքեր և կառույցներ